Document ID: 31997D0480

KOMMISSIONENS BESLUTNING af 1. juli 1997 om ændring af beslutning 97/252/EF om midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum (EØS-relevant tekst) (97/480/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 1, og artikel 7, og
ud fra følgende betragtninger:
I Kommissionens beslutning 95/340/EF (3), senest ændret ved beslutning 96/584/EF (4), opstilles der en liste over tredjelande, hvorfra medlemsstaterne tillader indførsel af mælk og mælkebaserede produkter;
for landene på denne liste er der fastsat sundhedsbetingelser og bestemmelser om udstedelse af sundhedscertifikat ved indførsel af mælk og mælkebaserede produkter ved Kommissionens beslutning 95/343/EF (5), senest ændret ved beslutning 97/115/EF (6);
i Kommissionens beslutning 97/252/EF (7) opstilles der midlertidige lister over tredjelandsvirksomheder, hvorfra medlemsstaterne tillader indførsel af mælk og mælkebaserede produkter til konsum;
Kommissionen har fra Canada og Israel modtaget en liste over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin udførsel til EF suspenderet;
for Den Tjekkiske Republik er der opstillet en liste over virksomheder i Kommissionens beslutning 97/299/EF (8);
Argentina, Australien, New Zealand og Schweiz har foretaget ændringer i de lister over virksomheder, der står i beslutning 97/252/EF, og disse ændringer bør derfor offentliggøres;
Kommissionen har ikke for andre tredjelande end dem, hvis virksomheder står i beslutning 97/252/EF, kunnet forvisse sig om ved kontrol på stedet, at deres virksomheder overholder EF-kravene, og at myndighedernes forsikringer er gyldige; den frist, de har fået, bør derfor forlænges;
der bør være sammenhæng mellem beslutningerne om opstilling af lister over virksomheder; derfor bør der foretages ændringer i beslutning 97/252/EF;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
1. I artikel 1, stk. 1, i beslutning 97/252/EF ændres »virksomheder« til »tredjelandsvirksomheder«.
2. Artikel 1, stk. 2, i beslutning 97/252/EF affattes således:
»Medlemsstaterne kan tillade indførsel af mælk og mælkebaserede produkter fra virksomheder fra andre tredjelande end dem, der er nævnt i bilaget, indtil 1. januar 1998.«
Artikel 2
1. I bilaget til beslutning 97/252/EF indsættes bilag I til nærværende beslutning (Canada og Israel).
2. Bilaget til beslutning 97/252/EF affattes som angivet i bilag II til nærværende beslutning (Argentina, Australien, New Zealand og Schweiz).
Artikel 3
Denne beslutning er rettet til medlemsstaterne.
Udfærdiget i Bruxelles, den 1. juli 1997.

Labels: 17
5
0
3
6